laion/Wikipedia-Exotic huggingface dataset:
4-הידרוקסי חומצה בנזואית

4 הידרוקסי חומצה בנזואית או פרה-הידרוקסי חומצה בנזואית (p-hydroxybenzoic acid) היא תרכובת כימית שנוסחתה C7H6O3. המולקולה היא חומצה בנזואית מותמרת בקבוצת הידרוקסיל בעמדת פָּרָה לקבוצת החומצה והיא איזומר של חומצה סליצילית. החומר הוא מוצק לבן בעל מסיסות נמוכה במים ובכלורופורם, ומסיס יותר בממסים קוטביים ככהלים או אצטון. החומר ידוע בעיקר כחומר מוצא להכנת אסטרים הנקראים פרבנים והמשמשים כחומרי שימור. 4-הידרוקסי חומצה בנזואית מצוי באופן טבעי בכמה צמחים כדוגמת שיח אברהם ובמזונות כקוקוס, יין, וניל, ותה ירוק. מייצרים את התרכובת בתגובה של אשלגן פנוקסיד עם פחמן דו-חמצני. מדיה וקבצים בנושא 4-הידרוקסי חומצה בנזואית בוויקישיתוף NIST Chemistry WebBook, SRD 69 במקור מצוינים 2 ערכים ניסיוניים 594- ו 607-קילוג'אול למול PubChem Compound Summary for CID 135, 4-Hydroxybenzoic acid., National Center for Biotechnology Information, ‏Retrieved September 14, 2023
סיעת מורשה

מורשה היא רשימה שהוקמה לקראת הבחירות לכנסת האחת עשרה בשנת 1984. הורכבה משני פלגי מפלגות: מצ"ד (מחנה הציונות הדתית), אשר פרשה מן המפד"ל בשנת 1983, על רקע הישארות המפד"ל בממשלה לאחר פינוי חבל ימית. בראש הפורשים עמד הרב חיים דרוקמן (שהיה חבר הכנסת העשירית, ופרש מסיעת המפד"ל בכנסת, אך ועדת הכנסת לא אישרה לו להקים את הסיעה כבר בכנסת העשירית). עמו פרשו: הרב משה צבי נריה, הרב יצחק לוי, הרב חנן פורת, יוסף שפירא ואורי אליצור, שלא היו חברי הכנסת. פא"י (פועלי אגודת ישראל), אשר יוצגה בכנסת במשך שנים רבות, פעמים כסיעה עצמאית ופעמים כסיעה בתוך אגודת ישראל, אך בבחירות לכנסת העשירית (1981-1984) לא הצליחה לעבור את אחוז החסימה. בראשה עמד הרב אברהם ורדיגר. הרשימה התמודדה לכנסת ה-11, וקיבלה 33,287 קולות, אשר הקנו לה 2 מנדטים. מטעמה כיהנו בכנסת הרב חיים דרוקמן (נציג מצ"ד) והרב אברהם ורדיגר (נציג פא"י). כמו כן כיהן בממשלת האחדות הלאומית יוסף (יוסקה) שפירא, שהיה ממקימי הסיעה, כשר בלי תיק. ב-8 ביולי 1986 פרשו הרב דרוקמן וסיעת מצ"ד מסיעת מורשה, וחזרו למפד"ל. ורדיגר המשיך עד סוף הקדנציה כסיעת יחיד, אשר נקראה מורשה-פא"י, ולקראת הבחירות לכנסת השתים עשרה, בשנת 1988, התמזגה מחדש עם סיעת אגודת ישראל. סיעת מורשה סיימה את דרכה הפוליטית בשנת 1988, לאחר מערכת בחירות אחת וקדנציה אחת בכנסת. סיעת סיעת מורשה בכנסת האחת־עשרה, באתר הכנסת סיעת מורשה, באתר המכון הישראלי לדמוקרטיה אמנון לוי, כנסת: שמיר, מה זה ה"זה" שלך?, חדשות, 9 ביולי 1986
כריסטיאן אוגוסט, נסיך אנהלט-צרבסט

כריסטיאן אוגוסט, נסיך אנהלט-צרבסט (בגרמנית: Christian August, Fürst von Anhalt-Zerbst; ‏26 בנובמבר 1690 – 16 במרץ 1747), היה נסיך אנהלט-צרבסט בין השנים 1742–1747, ואביה של יקטרינה השנייה, קיסרית רוסיה. כריסטיאן אוגוסט נולד ב-26 בנובמבר 1690 בדורנבורג, ליוהאן לודוויג הראשון, נסיך אנהלט-דורנבורג ולכריסטינה אלאונורה פון צויטש, בתם של גאורג וולראט פון צויטש וכריסטינה פון וייסנבאך. בשנת 1704 מת אביו יוהאן לודוויג הראשון, נסיך אנהלט-דורנבורג, וכריסטיאן אוגוסט ירש את נחלותיו יחד עם אחיו יוהאן אוגוסט (מת ב-1709), כריסטיאן לודוויג (מת ב-1710) ויוהאן פרידריך (מת ב-1742). בשנת 1708 התגייס כריסטיאן אוגוסט לצבא הפרוסי, והצטרף לרגימנט הרגלים ה-1 (המשמר), אולם כעבור שישה חודשים הצטרף לרגימנט הרגלים ה-8 (אנהלט-צרבסט), אשר שינה את שמו לאחר מכן לרגימנט הגרנדירים ה-2 (פומרניה ה-1 - פרידריך וילהלם הרביעי, מלך פרוסיה), אשר היה מוצב בשטטין. בשנת 1711 הוענק לכריסטיאן אוגוסט עיטור מסדר לה גנרוסיטה, ששמו שונה מאוחר יותר לפור לה מריט, וב-1 במרץ 1713 הועלה לדרגת אוברסט לוטננט. כריסטיאן אוגוסט השתתף במלחמת הירושה הספרדית, ולאחר מכן מונה למפקד הרגימנט. בשנת 1716 הועלה כריסטיאן אוגוסט לדרגת אוברסט, ובשנת 1721 הועלה לדרגת גנרל מיור. ב-24 במאי 1725 קיבל כריסטיאן אוגוסט את עיטור מסדר העיט השחור, וב-22 בינואר 1729 הוא מונה למפקד שטטין. בשנת 1732 הועלה כריסטיאן אוגוסט לדרגת גנרל לוטננט, ובשנת 1741 הוא הועלה לדרגת גנרל. ב-5 ביוני אותה שנה הוא מונה למושל שטטין, וב-16 במאי 1742 העניק לו פרידריך השני, מלך פרוסיה דרגת גנרל-פלדמרשל. שישה חודשים לאחר מכן, מת דודנו יוהאן אוגוסט, נסיך אנהלט-צרבסט ללא ילדים, וכריסטיאן אוגוסט ירש גם את נסיכות אנהלט-צרבסט יחד עם אחיו יוהאן לודוויג השני, נסיך אנהלט-צרבסט. בתחילה שלט אחיו בצרבסט, בעוד כריסטיאן אוגוסט נשאר בשטטין, אולם בשנת 1746 מת אחיו יוהאן לודוויג, וכריסטיאן אוגוסט נאלץ לעבור לצרבסט, שם התגורר עד מותו ב-16 במרץ 1747, ולאחר מותו ירש אותו בנו פרידריך אוגוסט, נסיך אנהלט-צרבסט. ב-8 בנובמבר 1727 התחתן כריסטיאן אוגוסט עם יוהנה אליזבת, נסיכת הולשטיין-גוטורפ, בתם של כריסטיאן אוגוסט מהולשטיין-גוטורפ, נסיך אויטין ואלברטינה פרדריקה, מרקיזת באדן-דורלאך, ממנה נולדו לו 5 ילדים: יקטרינה השנייה, קיסרית רוסיה (1729–1796) וילהלם, נסיך אנהלט-צרבסט (1730–1742) פרידריך אוגוסט, נסיך אנהלט-צרבסט (1734–1793) אוגוסט, נסיך אנהלט-צרבסט (1736) אליזבת, נסיכת אנהלט-צרבסט (1742–1745) מדיה וקבצים בנושא כריסטיאן אוגוסט, נסיך אנהלט-צרבסט בוויקישיתוף כריסטיאן אוגוסט, נסיך אנהלט-צרבסט (בגרמנית)
אתלטיקו גויאניינסה

אתלטיקו גויאניינסה (פורטוגזית: Atlético Clube Goianiense) הוא מועדון כדורגל ברזילאי המייצג את העיר גויאניה שבברזיל. נכון לשנת 2021 משחק המועדון בליגה העליונה. המועדון הוקם בשנת 1937 בעיר שנוסדה בשנת 1933. בשנת 1944 הקבוצה לראשונה ניצחה באליפות גויאס. בשנת 2004 הקבוצה ניצחה הליגה השלישית הברזילאית וכבר לאחר עונת 2005 אותה היא סיימה במקום הרביעי בליגה השנייה היא קודמה לליגת העל הברזילאית. לאחר מספר עונות היא ירדה בחזרה לליגה השנייה. בעונת 2016 היא סיימה את ליגת המשנה במקום הראשון והעפילה לליגה הבכירה. לזכותה 13 זכיות באליפות גויאס. מדיה וקבצים בנושא אתלטיקו גויאניינסה בוויקישיתוף אתר האינטרנט הרשמי של אתלטיקו גויאניינסה אתלטיקו גויאניינסה, ברשת החברתית פייסבוק אתלטיקו גויאניינסה, ברשת החברתית אקס (טוויטר) אתלטיקו גויאניינסה, ברשת החברתית אינסטגרם פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
קסנרה

קסנרה (בספרדית: Casanare) הוא אחד מ-32 המחוזות של קולומביה. המחוז נמצא במזרח קולומביה והוא גובל במחוזות אראוקה בצפון, בוויצ'דה במזרח ובדרום-מזרח, במטה בדרום, ובקונדינמרקה ובבויאקה במערב. המחוז משתרע על שטח של 44,640 קמ"ר. במחוז מתגוררים כ-370,000 תושבים (הערכה ל-2017). בירת המחוז היא יופל. בתקופת האימפריה הספרדית האזור היה שייך לפרובינציית קסנרה, שבירתה הייתה פורה (הנמצאת גם במחוז קסנרה המודרני). באזור התפתחו כמה מרידות החל מסוף המאה ה-18 שהיו הניצנים למאבק בשלטון הספרדי שהוביל לעצמאות האזור. לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז בויאקה. לאחר פיצול הרפובליקה ב-1830 היו ניסיונות של המקומיים לגרום לכך שהוא ישתייך למדינת ונצואלה החדשה, אך בסופו של דבר האזור נכלל ברפובליקת גרנדה החדשה והשתייך לפרובינציית קסנרה שכללה את שטחי מחוז קסנרה העתידי ועוד מספר מחוזות מודרניים. ב-1857 הרפובליקה הפכה לפדרלית והפרובינציה נכללה במדינת בויאקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1866 טריטוריית קסנרה פוצלה ממדינת בויאקה ועברה לשליטה ישירה של השלטון הפדרלי. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז בויאקה. בעשרות השנים שלאחר מכן האזור עבר שינויים רבים מבחינת המעמד המנהלי שלו אך בסופו של דבר הוא נשאר חלק ממחוז בויאקה. ב-28 בנובמבר 1973 פוצלה מהמחוז האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) קסנרה שחפפה לשטחי המחוז העתידי ושבירתה הייתה יופל. ב-4 ביולי 1991 שודרג מעמד האינטנדנסיה למחוז. כלכלת המחוז מסתמכת בעיקר על גידול מקנה, חקלאות והפקת נפט משני שדות שהתגלו בתחילת שנות ה-90 של המאה ה-20. מדיה וקבצים בנושא קסנרה בוויקישיתוף אתר האינטרנט הרשמי של קסנרה קסנרה באתר האגודה הגאוגרפית של קולומביה (בספרדית).
כאן רק"ע

כאן רק"ע (ראשי תיבות של רשת קליטת עלייה) היא תחנת רדיו ישראלית ממלכתית, הפועלת במסגרת תאגיד השידור כאן. התחנה משדרת במספר שפות זרות, שאינן השפות הרשמיות בישראל. החלה את שידוריה ב-15 במאי 2017, כשהחליפה את תחנת רק"ע של רשות השידור. ערך מורחב – רק"ע לשידורים לעולים בישראל יש היסטוריה עשירה שמתחילה ביוני 1948, עם שידורי יידיש לקפריסין. במשך השנים התווספו שפות רבות נוספות, ובשנת 1991 קמה רשמית תחנת רק"ע במסגרת שידורי הרדיו של קול ישראל ברשות השידור. במקביל, פעלה במשך שנים רבות תחנת שידור ליהודים ברחבי העולם, רשת ה'. בשנת 2017 עברה התחנה מהפכה עם סגירת רשות השידור ופתיחת תאגיד השידור הישראלי במסגרת הרפורמה ברשות השידור. עם מעבר התחנה לתאגיד נוצרה אי ודאות שצפויה להפסק עם התייצבות המתכונת החדשה. חלק מהמגישים עזבו, חלק מהתוכניות בוטלו, אחרות נוצרו. מספר לא מעט של מערכות בשפות שונות נסגרו. כיום משדרת התחנה כחלק מתאגיד השידור הישראלי בשפות הבאות (שנת התחלת השידורים מתייחסת לשידורים עצמם, לפני שהועברו לאחריות רק"ע): אנגלית, צרפתית, יידיש ולאדינו מאז 1948. ספרדית מאז 1952. רוסית מאז 1958. גאורגית מאז 1970. בוכרית מאז 1975. אמהרית מאז 1984. השידורים בתיגרינית (1985 עד 2014), טאטית (1986 עד 2011), פולנית (1952 עד 1957), תימנית, ובעברית קלה (מאז 1958) נפסקו במהלך השנים מחוסר מאזינים. עם סגירת רשות השידור פסקו השידורים בשפות הבאות: פרסית מאז 1949 (ראו: קול ישראל בפרסית.). רומנית והונגרית מאז 1953. מוגרבית מאז 1958. ארמית מאז 2012. נכון לאפריל 2018 משדרת הרשת 24 שעות ביממה ב-9 שפות. המערכת ברוסית משדרת מבזקי חדשות מדי שעה עגולה, יומני חדשות ותוכניות רבות בנושאים מגוונים. בשאר השפות משודרות מהדורות חדשות בכל משבצת ולאחריה בדרך כלל תוכניות שבועיות מתחלפות. בשעות הלילה המאוחרות משודרת מוזיקה מרחבי העולם. מדיה וקבצים בנושא כאן רק"ע בוויקישיתוף אתר האינטרנט הרשמי של כאן רק"ע כאן רק"ע, ברשת החברתית פייסבוק אסף וינינגר, ‏תחנת רק"ע (רשת קליטת עלייה), באתר מרכז המחקר והמידע (ממ"מ) של הכנסת, ‏6 במרץ 2011. רק"ע, בלקסיקון "העין השביעית" לתקשורת ועיתונות. תדרים וערוצי קליטה התוכניות בפרסית ברק"ע הופסקו אך עברו לתחנה נפרדת, VoisFarsi
MetroLyrics

MetroLyrics הוא אתר אינטרנט קנדי המכיל מילים לשירים, שנוסד בדצמבר 2002. מסד הנתונים של MetroLyrics מכיל מילים של מעל מיליון שירים שבוצעו על ידי יותר מ-16,000 אמנים. דירוג האתר על פי אלכסה הוא 2,432 בעולם; בארצות הברית דירוגו 1,911 (נכון לאוגוסט 2017). האתר הפסיק לפעול ביוני 2021. לא ניתן הסבר להפסקת הפעילות. MetroLyrics היה האתר הראשון שהוקדש למילים לשירים שניתן לו רישוי בקטלוג המילים של האַגְרֶגָטוֹר "גרייסנוט" (Gracenote) באפריל 2008. באמצעות מודל הרישוי, בעלי זכויות היוצרים למילים צוברים תמלוגים כאשר תוצר עבודתם מוצג ב-MetroLyrics.com. התמלוגים משולמים על כל מילות השירים המוצגות ומטופלים באמצעות Gracenote. בינואר 2013, רכשה LyricFind את עסקי רישוי הליריקס של Gracenote, ומיזגו אותו עם עסקיהם. מודל הרישוי של MetroLyrics הוא ייחודי, מפני שכמה אתרי אינטרנט למילות שירים עדיין מציעים תוכן שהוא לכאורה לא מורשה ומפר זכויות יוצרים. באוקטובר 2011 נרכש האתר על ידי CBS Interactive. משרדיו הראשיים של האתר ממוקמים בוונקובר, בקולומביה הבריטית שבקנדה. MetroLyrics, ברשת החברתית פייסבוק MetroLyrics, ברשת החברתית אקס (טוויטר) MetroLyrics, ברשת החברתית אינסטגרם MetroLyrics, סרטונים בערוץ היוטיוב מידע על MetroLyrics באתר אלכסה Metroleap.com "Welcoming Gracenote and Larry Marcus!". 15 בינואר 2013. אורכב מ-המקור ב-2014-11-09. נבדק ב-14 במרץ 2014. {{cite web}}: (עזרה) Plambeck, Joseph (9 במאי 2010). "Lyrics Sites at Center of Fight Over Royalties". הניו יורק טיימס. נבדק ב-9 במאי 2010. {{cite web}}: (עזרה) "CBS Interactive Music Group broadens distribution of its core assets to metrolyrics.com's Global Audience of more than 25 million users". אורכב מ-המקור ב-2012-01-01. נבדק ב-6 באוקטובר 2011. {{cite web}}: (עזרה)
פישר איילנד (פירושונים)

האם התכוונתם ל... ארצות הברית פישר איילנד (פלורידה) פישר איילנד (מונטנה) – אי בנהר מיזורי פישרס איילנד – ניו יורק אוסטרליה פישר איילנד (קווינסלנד) פישר איילנד (טסמניה) אנטארקטיקה פישר איילנד (אנטארקטיקה)
אלי וייצמן

אלי וייצמן (נולד ב-1969) הוא אלוף-משנה במילואים בצה"ל המשמש מנהל הלחימה של עוצבת המפץ ולימים מונה כסמאו"ג במערך הלחימה. פיקד על חטיבה 226. וייצמן התגייס לצה"ל בשנת 1987 והתנדב לצנחנים ושובץ בגדוד 890. בצנחנים עבר וייצמן מסלול הכשרה כלוחם, קורס מ"כים חי"ר וקורס קציני חי"ר ושימש כמפקד מחלקה, ולקח חלק בלחימה בדרום לבנון. לאחר שחרורו שירת במילואים בחטיבה 226 כמפקד מחלקה וכמפקד פלוגה, במלחמת לבנון השנייה שימש סגן מפקד גדוד. לאחר מכן שימש מפקד גדוד 9263. בשנת 2017 שימש כמפקד החטיבה. ביום ההוקרה למערך המילואים שנערך בחודש יוני 2018 פורסם כי בשנת 2017 היה וייצמן משרת המילואים הפעיל ביותר לשנה זו בכל מערך המילואים של צה"ל - עם 177.5 ימי מילואים בפועל. טקס החלפת מח"ט של חטיבת הנשר, חטיבת הצנחנים במילואים, דף הפייסבוק של העמותה להנחלת מורשת הצנחנים, ‏ 06.08.2017. הכל נשאר במשפחה, דף הפייסבוק של צה"ל, ‏ 27.02.2017, "טוראי מור וייצמן קיבל מאביו, סא"ל אלי וייצמן, את הכומתה האדומה לאחר מסע של גדוד 890, אותו הגדוד ששירת בו אביו". ניר כהן ואלכסנדרה לוקש, שיאן המילואים ל-2017: "אומרים לבוא - אז באים", באתר ynet, 26 ביוני 2018. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
לויס וייז

לוֹיס וייז (באנגלית: Lois Wyse;‏ 30 באוקטובר 1926 – 6 ביולי 2007) הייתה פרסומאית ועיתונאית יהודיה אמריקאית. פרסמה מעל 60 ספרים במגוון נושאים, בין היתר, אודות עסקים, אהבה ומשפחה. וייז נולדה בשם לויס וולגמות (Wohlgemuth) למשפחה ממוצא יהודי בקליבלנד שבאוהיו. בגיל 17 החלה לעבוד כעיתונאית עבור היומון The Cleveland News ו-Cleveland Press. בגיל 18 עבדה על כתבה עבור מגזין "לייף" עם הצלם אלפרד אייזנשטאדט. מאוחר יותר עבדה עבור "ווג" ו"קוסמופוליטן". ממקום מושבה בקליבלנד הייתה שותפה להקמת סוכנות פרסום בשם Wyse Advertising; וייז חיברה סלוגן שהיה למוכר ביותר ברחבי ארצות הברית עבור חברה קטנה מאוהיו בשם "Smucker Co" וקמפיין הפרסום שיצרה עבורה וייז גרם לפרסום רב של סמאקרס. הסלוגן היה: "עם שם כמו סמאקרס, זה חייב להיות טוב". על המשפט הזה חזר ג'וני קרסון בתוכניתו The Tonight Show. היא הייתה יועצת הפרסום האישית של קארל סטוקס אשר בזכות עבודתה נבחר לכהן כראש העיר של קליבלנד ב-1967. כמו כן, היא אחראית לשינוי שמה של רשת חנויות קטנה בשם Bed and Bath, לשם Bed, Bath & Beyond, אשר לאחר עשרות שנים קיימת כרשת בינלאומית של חנויות קמעונאיות למוצרים בייתיים, הפועלת ברחבי ארצות הברית, קנדה, פוארטו ריקו ומקסיקו. בשנת 1966 הקימה וייז הקימה חברת פרסום בניו יורק. היא עבדה עבור מגוון רחב של לקוחות על קמפיינים שונים, ביניהם אמריקן אקספרס ורבלון. ספרה הראשון של וייז היה "אני לא רוצה ללכת לישון – ספר לילדים", בהוצאת מקמילן בשנת 1963. היא כתבה באופן שוטף במשך שנים מספר, כולל ספרי שירה, שתוארו כ"שירה פרסומית או חוברות של כרטיסי ברכה כמתנה". אחד מן הכרכים "שירי אהבה עבור הנשואים מאוד" יצא לאור ב-1967, ומכר מעל 200,000 עותקים. היא כתבה רומנים ספורים, ביניהם "מגע רוזמרין" (1974) ו"נשיקה בע"מ." (1977). במגזין "Good Housekeeping" פורסם מדי שבוע הטור שלה אשר עסק בחייה ובחיי משפחתה בשם "הדרך בה אנו נמצאים". היא כתבה על אהבה, משפחה, קריירה בעיות בספרה "מוזר, את לא נראית כמו סבתא" (1989). מבעלה הראשון, מארק וייז, התגרשה ב-1980; לזוג שני ילדים, רוברט וייז וקתרין גולדמן. ב-1982 נישאה בשנית, למפיק התיאטרון לי גובר, אשר נפטר בשנת 1988. ב-1990 נישאה להארווי מאירהוף (Meyerhoff), בנו של איש העסקים יוסף מאירהוף. וייז נפטרה מסרטן בשנת 2007, בגיל 80. היא השאירה אחריה בת נשואה, קת'רין גולדמן; בן חורג נשוי, זאב גלב, ושמונה נכדים. נקברה בבית הקהילה עמנואל של ניו יורק. AP via Forbes, "Ad Exec, Author Wyse Dies" July 6 2007 Contemporary Authors Online, Gale, 2002. Gene Weingarten. Profile, nytimes.com, July 7, 2007; April 3, 2015. Claudia H. Deutsch.[1] Janet H. Cho. Laura Charles. Larry McShane.
לארי נאנס הבן

לארי דונל נאנס הבן (באנגלית: .Larry Donnell Nance Jr; נולד ב-1 בינואר 1993) הוא כדורסלן אמריקאי המשחק בעמדות הפאוור פורוורד והסנטר בקבוצת אטלנטה הוקס מליגת ה-NBA. בנו של שחקן העבר לארי נאנס. נאנס נולד באקרון, שבאוהיו לג'ייני ולארי נאנס. אביו היה כדורסלן ושיחק בקבוצות פיניקס סאנס וקליבלנד קאבלירס בליגת ה-NBA. נאנס החל לשחק כדורסל בתיכון רובאר שנמצא ליד אקרון, כבר בגיל 17 היה גובהו מעל שני מטרים והעמיד ממוצע של 18.2 נקודות, 9.5 ריבאונדים ו-3.0 חסימות למשחק בליגת התיכונים. לאחר מכן עבר נאנס לשחק בנבחרת הכדורסל של אוניברסיטת ויומינג שם שיחק למשך 4 שנים בין השנים 2011–2015 והעמיד ממוצע של 11.3 נקודות, 6.6 ריבאונדים ו-1.4 אסיסטים. נאנס הבן סובל ממחלת הקרוהן. ב-2015 החליט נאנס להעמיד את עצמו לבחירה בדראפט ה-NBA, ונבחר על ידי לוס אנג'לס לייקרס בבחירה מספר 27 בדראפט. נאנס ערך את הופעת הבכורה שלו ב-6 בנובמבר 2015 שם קלע 6 נקודות, ולקח 6 ריבאונדים בניצחון של הלייקרס מול ברוקלין נטס. לאחר מכן ב-26 בדצמבר השיג דאבל דאבל של 17 נקודות ו-11 ריבאונדים מול ממפיס גריזליס. את העונה סיים נאנס עם ממוצעים של 5.5 נקודות ו-5.0 ריבאונדים למשחק. את עונת 2016/2017 סיים עם ממוצעים של 7.1 נקודות, 5.9 ריבאונדים, ו-1.5 אסיסטים למשחק. במהלך עונת 2017/2018 נשלח בטרייד לקליבלנד קאבלירס, יחד עם ג'ורדן קלארקסון, בתמורה לאייזיאה תומאס, צ'אנינג פריי ובחירת דראפט עתידית. בסיום אותה עונה העפיל עם הקאבלירס לגמר ה-NBA, בו הודחו מול גולדן סטייט ווריורס בתוצאה 0–4. ב-28 באוגוסט 2021 עבר נאנס לפורטלנד טרייל בלייזרס, בטרייד שכלל מעבר של לאורי מארקנן לקליבלנד קאבלירס, ושל דריק ג'ונס לשיקגו בולס. מדיה וקבצים בנושא לארי נאנס הבן בוויקישיתוף לארי נאנס הבן, ברשת החברתית אקס (טוויטר) לארי נאנס הבן, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Darby, Luke (2017-10-26). "The Real-Life Diet of Larry Nance Jr., the NBA Player with Crohn's Disease". GQ (באנגלית). נבדק ב-2018-06-19.
קו הדממה (סרט, 2017)

קו הדממה (באנגלית: Flatliners) הוא סרט מדע בדיוני ואימה פסיכולוגי אמריקאי משנת 2017, המהווה רימייק לסרט באותו השם משנת 1990. הסרט בוים על ידי נילס ארדן אפלב, ומככבים בו אליוט פייג', דייגו לונה, נינה דוברב, ג'יימס נורטון, קירסי קלמנס, בו מירצ'וף וקיפר סאת'רלנד, כשזה האחרון חוזר לגלם את הדמות אותה הוא גילם בסרט המקורי. הסרט יצא לאקרנים ב-29 בספטמבר 2017 בהפצת חברת "Columbia Pictures". בישראל, הסרט עלה לאקרנים ב-12 באוקטובר 2017. חמישה סטודנטים לרפואה עורכים ניסוי נועז ומסוכן על מנת לזכות בהצצה לחיים שאחרי המוות, אך תוך כדי שהניסוי שלהם הופך ליותר מפחיד ומסוכן, חמשת הסטודנטים נאלצים להתעמת עם חטאי העבר אשר החלו לרדוף אותם, בעודם ניצבים מול התוצאות העל-טבעיות של המסע אל הצד האחר. באוקטובר 2015, אליוט פייג' לוהק לתפקיד לא ידוע עבור הרימייק. חצי שנה לאחר מכן, בפברואר 2016, דייגו לונה לוהק גם הוא אל הסרט ובעקבותיו, נינה דוברב הצטרפה אל פייג' ולונה לסרט באפריל. במאי 2016, קירסי קלמנס וג'יימס נורטון אישרו את השתתפותם בסרט. בחודש יולי 2016, הוכרז כי קיפר סאת'רלנד שכיכב בסרט המקורי, יחזור אל הסרט החדש. מאוחר יותר, סאת'רלנד חשף כי הוא ישחזר את דמותו של דוקטור נלסון רייט שאותה גילם בסרט המקורי, והוסיף שמדובר בסרט המשך, יותר מאשר רימייק. ביולי 2016, שרלוט מקיני הצטרפה אל צוות השחקנים. הצילומים העיקריים של הסרט החלו בתחילת יולי 2016 בטורונטו. והסתיימו ב-7 בספטמבר. חודש לאחר מכן, ב-4 באוקטובר, החלה עבודת גמר ההפקה של הסרט. הקרנות הבכורה העולמית של הסרט התקיימו ב-29 בספטמבר 2017, ואילו בישראל, הסרט יצא לבתי הקולנוע ב-12 באוקטובר 2017. אתר האינטרנט הרשמי של קו הדממה (באנגלית) "קו הדממה", במסד הנתונים הקולנועיים IMDb (באנגלית) "קו הדממה", באתר נטפליקס "קו הדממה", באתר AllMovie (באנגלית) "קו הדממה", באתר Rotten Tomatoes (באנגלית) "קו הדממה", באתר Box Office Mojo (באנגלית) "קו הדממה", באתר Metacritic (באנגלית) "קו הדממה", במסד הנתונים הקולנועיים KinoPoisk (ברוסית) ביקורות אורון שמיר, עכבר העיר אונליין, "קו הדממה": כנראה שנגמרו הרעיונות הטובים, באתר הארץ, 10 באוקטובר 2017 ארז דבורה, ביקורת סרט: "קו הדממה" - עיבוד גרוע לסרט בינוני, באתר ynet, 15 באוקטובר 2017
קו הדממה

האם התכוונתם ל... קו הדממה (סרט, 1990) – סרט קולנוע אמריקאי משנת 1990 קו הדממה (סרט, 2017) – סרט קולנוע אמריקאי משנת 2017
שירות הקשר

שירות הקשר הייתה יחידה מחתרתית של ארגון ההגנה בתקופת המנדט הבריטי, שנתנה שרותי קשר ליחידות הלוחמות וליישובים העבריים. לקראת סיום מלחמת העצמאות, הפך השרות לחיל הקשר של צה"ל. בראשית שנות השלושים, לאחר שהוקמו פלוגות קשר בחיפה, תל אביב וירושלים, הפעילה "ההגנה" רשת קשר ארצית המבוסס על אותות ראייה. למרות הקשיים הרבים בהפעלת קשר האותות, היא הוכיחה עצמה בעת המרד הערבי הגדול (1936–1939), כאשר המפקדה הארצית של ההגנה קיבלה דיווחים בזמן אמת מהיישובים השונים. בשנת 1937 הוקם "שירות הקשר הכללי". ההגנה רכשה מכשירי קשר נייחים, הקימה תחנות אלחוט ויצרה רשת קשר רדיו שהגיעה לכל יישוב בארץ. להגנה היו שלוש רשתות רדיו עצמאיות ומבחינה מקצועית האחריות והפיקוד על האלחוטנים היו של שירות הקשר. האלחוטנים ותחנות קשר הרדיו נועדו לתפקד כצינור התקשורת בין הפיקודים המקומיים של הארגון. על בסיס העבודה היום יומית המשותפת, התפתחו בכל פיקוד מקומי קשרי חברות בין האלחוטן לבין המפקד. מצב בו הנאמנות של האלחוטן נתונה ראשית למפקד המקומי ולאזור בו הוא פועל נתפס כבעיה קריטית לשירות הקשר הארצי, והוחלט לנסח כללים ברורים שיגדירו את אופי מערכת היחסים שבין כלל האלחוטנים לבין מקבלי ההחלטות בפיקודים באזורים השונים. תחת שירות הקשר הפעילה "ההגנה" קשר אלחוטי עם ספינות המעפילים שהגיעו לארץ באמצעות יחידת "הגדעונים", שהייתה אמונה על קיום קשר הרדיו בין הארץ לחו"ל, באמצעות אוניות או מתחנות ביבשה. עם פרוץ מלחמת השחרור היה לשירות הקשר 150 תחנות אלחוטיות, אך לא היה ציוד נייד. הכוחות הלוחמים נאלצו תחילה להשתמש ברצים שקישרו בין העמדות השונות. במבצע רכש מזורז בארצות הברית נקנו בינואר 1948 מכשירי קשר ניידים (מ.ק.), עודפי מלחמת העולם השנייה שהיו כבדים ומסורבלים ועם בעיות קליטה ושידור. האלחוטנים הוכשרו בעיקר על ידי לוחמי היישוב יוצאי הצבא הבריטי. למרות המגבלות, עמד השירות במתן קשר לכוחות הלוחמים ותוך כדי הלחימה אורגנו יחידות קשר גדודיות וחטיבתיות. לאספקת הקשר נעשה גם שימוש במשוריינים. כמו כן פותחו נהלים שונים, כמו נוהל הדיבור בקשר, שמשמשים עד היום את צה"ל. באוקטובר 1948 הפך השירות לחיל הקשר של צה"ל. יוני דואר בשירות ההגנה וצה"ל שירות הקשר באתר ההגנה דניאל רוזן, שירות הקשר בהגנה : מקשר מחתרתי לחיל קשר מודרני, אתר צה"ל. דניאל רוזן, "כְּסוּמָא בַּאֲרֻבָּה: הצופן בשירות הקשר של 'ההגנה'", בתוך: ניר מן (עורך), עלי זית וחרב: מפנה האימפריות, כרך י"ט, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2019, עמ' 125–152.
כיוונים - החברה לתרבות הפנאי באר שבע

כיוונים - החברה לתרבות הפנאי - באר שבע בע"מ, היא חברה עירונית שמנהלת את החינוך הבלתי פורמלי, מחלקות הנוער, הקהילה, הספורט, הקליטה והתרבות בעיר באר שבע. כיוונים היא חברת הפקה וניהול התרבות מהגדולות בישראל. החברה אחראית על כ-13 תנועות נוער בבאר שבע. מנהלת כ-30 מרכזים קהילתיים המקיימים פעילות חוגית עשירה. מנהלת את מתקני הספורט, פארקי הכושר ומגרשי הספורט העומדים לרשות הציבור לאימונים ולהנאה. מנהלת את אצטדיון טרנר, אולם הקונכייה, אמפיפארק באר שבע וסקייטפארק באר שבע. מנהלת את המשכן לאמנויות הבמה, הסינפונייטה הישראלית באר שבע, להקת המחול קמע, תמוז בית לתרבות ואמנות, תיאטרון הפרינג', אגף האירועים העירוני בבאר שבע, הלונדע, נגב Zoo, מוזיאון הנגב לאמנות, המוזיאון לתרבות האסלאם ועמי המזרח, בית האמנים בנגב הסדנא האתיופית, סטארט אפ - שהוא מרכז העצמה לצעירים עד גיל 40 ומרכזים למצוינות. החברה מפיקה את הפסטיבלים העירוניים בבאר שבע: פסטיבל סמילנסקי, פסטיבל היין, שני במוזיאון, לילה לבן, פסטיבל סוכות, קרנבל פורים, פסטיבל משפחות בפסח, אירועי קיץ, פסטיבל זוהר דרומי – פסטיבל האור של באר שבע, אירועי הגאווה בבאר שבע ועוד. החברה מפיקה את אירועי הספורט בבאר שבע: מרוץ הלילה, מרוץ הניווט ע"ש דורון אסולין ז"ל, גמנסטרדה - מסע אופניים ע"ש יוסי צ'יפרוט, טורניר הספורטירשת הארצי, סטריטבול ואתנה הולכות רחוק. ארז בדש: 2004 - 2007 ניסים סספורטס: 2007 - 2016 שלומי נומה: 2016 - 2023 אתר האינטרנט הרשמי של כיוונים - החברה לתרבות הפנאי באר שבע ספר תקציב 2019 כיוונים מתוך אתר כיוונים בן שיף, מנכ"ל חדש לכיוונים, באתר באר שבע נט, 6 ביולי 2016
ביג בנד (פלורידה)

אזור ביג בנד (Big Bend) הוא שם לא רשמי של אזור בפלורידה, ארצות הברית, ללא גבולות רשמיים, המשתרע על מספר מחוזות במדינת פלורידה בתחום "ידית המחבת" (באנגלית: Florida Panhandle), ממזרח לנהר אפלצ'יקולה. חוף ביג בנד הוא חוף ביצתי ללא איי מחסום המשתרע לאורך מפרץ מקסיקו החל מנהר אוקלוקוני ועד לכף אנקלוטה. ארגונים פרטיים שמציינים כי הם משרתים את אזור ביג בנד כוללים לרוב את המחוזות פרנקלין, גדסדן, ג'פרסון, לאון, ליברטי, מדיסון, טיילור ווואקאלה באזור השירות שלהם. העיר העיקרית באזור היא טלהאסי. חוף ביג בנד הוא חוף המשתרע לאורך כ-350 ק"מ (220 מייל) משפך נהר אוקלוקוני סביב מפרץ אפלאצ'ה ובמורד החוף המערבי של חצי האי פלורידה. רצועת חוף זו כוללת את החופים של מחוזות וואקאלה, ג'פרסון, טיילור, דיקסי, לוי, סיטרוס, הרננדו ופאסקו. חוף ביג בנד הוא אזור קרסטי טבוע, המכוסה בביצה מלוחה. הוא כולל מעיינות מים מתוקים, שוניות צדפות, ואת הדלתא של נהר סווני. Robert A. Mattson, Thomas K. Frazer, Jason Hale, Seth Blitch, Lisa Ahijevych, Florida Big Bend ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
פרס מנדלי מוכר ספרים

פרס מנדלי מוכר ספרים הוא פרס בתחום הספרות היידית המוענק על ידי עיריית תל אביב-יפו ליוצרים בשפת היידיש. הפרס מוענק מאז שנת תשל"ו להוקרת יצירתו הספרותית של מנדלי מוכר ספרים (שלום יעקב אברמוביץ'). בנוסף לכבוד הרב, זוכים מקבלי הפרס גם במענק כספי. משנת 2001 הוחלט כי יחולק רק פעם בשלוש שנים, ומאז 2010 מחולק הפרס רק פעם בארבע שנים. אתר האינטרנט הרשמי של פרס מנדלי מוכר ספרים הזוכים עד כה(הקישור אינו פעיל), נכון ל-2017 מיה סלע, עיריית ת"א החליטה כי הפרס לספרות יידיש יחולק מעתה רק פעם בארבע שנים, באתר הארץ, 23 ביוני 2010 מיה סלע, פרס מנדלי מוכר ספרים לספרות בלשון יידיש הוענק ליצחק לודן, באתר הארץ, 10 באוגוסט 2010 מיה סלע, פרס מנדלי מוכר ספרים יוענק לבני מר, באתר הארץ, 15 ביולי 2014 גילי איזיקוביץ, הוכרזו זוכי פרס ביאליק: הסופרים סמי ברדוגו ושהם סמיט והמשורר אהרן שבתאי, באתר הארץ, 29 באפריל 2018
ביג בנד (פירושונים)

האם התכוונתם ל... ביג בנד – הרכב מוזיקלי גדול שמנגן מוזיקת ג'אז הפארק הלאומי ביג בנד – פארק לאומי השוכן בדרום-מערב מדינת טקסס בארצות הברית ביג בנד (פלורידה) – אזור לא רשמי של מדינת פלורידה בארצות הברית ללא גבולות רשמיים ביג בנד (אסוואטיני) – יישוב במזרח אסוואטיני